NARIADENIE KOMISIE (ES) č. 1212/2007
zo 17. októbra 2007,
ktorým sa menia a dopĺňajú viaceré nariadenia, pokiaľ ide o kódy kombinovanej nomenklatúry určitých produktov v oblasti pestovania okrasných rastlín, ovocia, zeleniny a určitých produktov spracovaných z ovocia a zeleniny
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 234/79 z 5. februára 1979 o postupe pre úpravy nomenklatúry Spoločného colného sadzobníka používaného pre poľnohospodárske výrobky (1), a najmä na jeho článok 2 ods. 1,
keďže:
(1)
V nariadení Komisie (ES) č. 1549/2006 zo 17. októbra 2006, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (2), sa ustanovujú zmeny a doplnenia kombinovanej nomenklatúry pre určité druhy ovocia a zeleniny a pre určité produkty spracované z ovocia a zeleniny.
(2)
Nariadeniami, ktorými sa počas predošlých rokov menila a dopĺňala príloha I k nariadeniu (EHS) č. 2658/87 (3), sa zaviedli zmeny v kombinovanej nomenklatúre, ktoré sa týkajú určitých druhov ovocia a zeleniny a určitých produktov spracovaných z ovocia a zeleniny. Nie všetky z týchto zmien a doplnení sú zohľadnené v týchto nariadeniach upravujúcich spoločnú organizáciu trhu s produktmi v oblasti pestovania okrasných rastlín, ovocia, zeleniny a produktov spracovaných z ovocia a zeleniny: nariadenie Rady (EHS) č. 316/68 z 12. marca 1968, ktoré stanovuje normy kvality čerstvých rezaných kvetov a čerstvých okrasných listov (4), nariadenie Komisie (ES) č. 3223/94 z 21. decembra 1994 o podrobných pravidlách uplatňovania dovozných opatrení pre ovocie a zeleninu (5), nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny (6), nariadenie Komisie (ES) č. 1466/2003 z 19. augusta 2003 ustanovujúce obchodnú normu pre artičoky a ktorým sa mení a dopĺňa nariadenie (ES) č. 963/98 (7).
(3)
Nariadenia (EHS) č. 316/68, (ES) č. 3223/94, (ES) č. 2201/96 a (ES) č. 1466/2003 by sa preto mali príslušným spôsobom zmeniť a doplniť.
(4)
Zmeny a doplnenia ustanovené v tomto nariadení by sa mali uplatňovať od 1. januára 2007, ktorý je dňom nadobudnutia účinnosti nariadenia (ES) č. 1549/2006.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre živé rastliny, Riadiaceho výboru pre čerstvú zeleninu a ovocie a Riadiaceho výboru pre spracované ovocie a zeleninu,
PRIJALA TOTO NARIADENIE:
Článok 1
Nariadenie (EHS) č. 316/68 sa mení a dopĺňa takto:
1.
Článok 1 ods. 1 sa mení a dopĺňa takto:
a)
v prvej zarážke sa „č. 06.03 A“ nahrádza „KN 0603“;
b)
druhá zarážka sa nahrádza takto:
„-
čerstvé okrasné lístie, konáre a ostatné časti rastlín spadajúce pod podpoložku KN 0604 Spoločného colného sadzobníka.“
2.
V prílohe I v bode I sa „č. 06.03 A“ nahrádza „KN 0603“.
3.
V prílohe II v bode I sa „č. 06.04 A II“ nahrádza „KN 0604“.
Článok 2
V prílohe k nariadeniu (ES) č. 3223/94 časti A sa „ex 0709 10 00“ nahrádza „ex 0709 90 80“.
Článok 3
Článok 1 ods. 2 nariadenia (ES) č. 2201/96 sa mení a dopĺňa takto:
1.
v písmene a) sa časť „ex 0812“, „ex 0812 90 99“ nahrádza „ex 0812 90 98“;
2.
v písmene b) sa časť „ex 2005“, „2005 90 10“ nahrádza „2005 99 10“.
Článok 4
V prvom odseku článku 1 nariadenia (ES) č. 1466/2003 sa „0709 10 00“ nahrádza „0709 90 80“.
Článok 5
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. januára 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 17. októbra 2007